CELEX: 62010CA0120
Language: et
Date: 2011-09-08 00:00:00
Title: Kohtuasi C-120/10: Euroopa Kohtu (esimene koda) 8. septembri 2011 . aasta otsus (Conseil d'État — Belgia eelotsusetaotlus) — European Air Transport SA versus Collège d'Environnement de la Région de Bruxelles-Capitale, Région de Bruxelles-Capitale (Õhutransport — Direktiiv 2002/30/EÜ — Müraga seotud käitamispiirangud ühenduse lennuväljadel — Mürataseme piirmäärad, mida tuleb järgida lennuvälja lähedal asuvatest linnaaladest ülelennul)

22.10.2011   
            
            
               ET
            
            
               Euroopa Liidu Teataja
            
            
               C 311/10
            
         Euroopa Kohtu (esimene koda) 8. septembri 2011. aasta otsus (Conseil d'État — Belgia eelotsusetaotlus) — European Air Transport SA versus Collège d'Environnement de la Région de Bruxelles-Capitale, Région de Bruxelles-Capitale
   (Kohtuasi C-120/10) (1)
   
   (Õhutransport - Direktiiv 2002/30/EÜ - Müraga seotud käitamispiirangud ühenduse lennuväljadel - Mürataseme piirmäärad, mida tuleb järgida lennuvälja lähedal asuvatest linnaaladest ülelennul)
   2011/C 311/13
   Kohtumenetluse keel: prantsuse
   
      Eelotsusetaotluse esitanud kohus
   
   Conseil d'État
   
      Põhikohtuasja pooled
   
   
      Hageja: European Air Transport SA
   
      Kostja: Collège d'Environnement de la Région de Bruxelles-Capitale, Région de Bruxelles-Capitale
   
      Ese
   
   Eelotsusetaotlus — Conseil d’État — Euroopa Parlamendi ja nõukogu 26. märtsi 2002. aasta direktiivi 2002/30/EÜ müraga seotud käitamispiirangute eeskirjade ja -korra kehtestamise kohta ühenduse lennuväljadel (EÜT L 85, lk 40; ELT eriväljaanne 07/06, lk 96) artikli 2 punkti e, artikli 4 lõike 4 ning artikli 6 lõike 2 tõlgendamine — Mürataseme piirid, mida tuleb järgida lennujaama lähedal asuvatest aladest ülelennul — Mõiste „käitamispiirangud”- Müra piirväärtusega õhusõidukitele kehtestatud piirangud — Võimalus kehtestada selliseid piiranguid vastavalt maapinnal mõõdetavale müratasemele — Rahvusvahelise tsiviillennunduse konventsiooni (Chicago konventsioon) mõju.
   
      Resolutsioon
   
   Euroopa Parlamendi ja nõukogu 26. märtsi 2002. aasta direktiivi 2002/30/EÜ müraga seotud käitamispiirangute eeskirjade ja -korra kehtestamise kohta ühenduse lennuväljadel artikli 2 punkti e tuleb tõlgendada nii, et „käitamispiirang” on täielik või ajaline keelav meede, mis keelab tsiviilkasutuses olevate allahelikiirusega reaktiivlennukite juurdepääsu liidu liikmesriigi lennuväljadele. Järelikult ei kujuta niisugused siseriiklikud keskkonnaalased õigusnormid, mis määravad kindlaks maapinnal mõõdetava mürataseme piirid, mida tuleb järgida lennujaama lähedal asuvatest aladest ülelennul, endast konkreetsele lennuväljale juurdepääsu keeldu selle sätte tähenduses, kui neil ei ole asjakohastel majanduslikel, tehnilistel ja õiguslikel põhjustel samasugust mõju kui nimetatud lennuväljale juurdepääsu keelul.
   
      (1)  ELT C 148, 5.6.2010.